en en en en id en en en id en id ms id id id id id ms id id ms id id id id id id id id id id en id id nl en ms en en en en ms nb en id ms de en ms id en id id en en ms ms id id id id ms ms zh ms en ms en en ceb en id ms ceb id en en en ceb tr id ms id id pt en id id pt ms de pt ms it it id ms pt en id id pt en fr pt id id id pt en en ru en de en eu id id en es en pl en id id en en es id id en en fr en hu en en it fr en en lt en it af id en ms de en en fr fr fr es pt es es en en id hu en fr es hu zh zh cs fr en en
Artis dijulang, doktor dan GURU pula dicemuh
ANUGERAH Industri Muzik (AIM) kali ke-16 baru sahaja melabuhkan sauhnya. Artis-artis yang ditabalkan sebagai pemenang dalam kategori masing-masing pulang dengan hadiah-hadiah lumayan yang ditawarkan oleh pihak penganjur. Pengiktirafan demi pengiktirafan dihamparkan kepada golongan artis atas jasa menghiburkan pelbagai lapisan masyarakat tidak kira tua mahu pun muda.
Malah artis seperti Datuk Siti Nurhaliza, penyanyi nombor satu negara telah meraih sebanyak lebih daripada 150 anugerah seni dalam dan luar negara hasil daripada nyanyiannya yang berjaya menghibur para pendengar.
Terbaru, Tomok pula dianugerahkan dengan ganjaran RM1 juta kerana memenangi pertandingan One In A Million.
Meet Uncle Hussain juga tidak kurang hebatnya apabila telah mengungguli tiga anugerah hiburan berprestij tahun ini iaitu Anugerah Juara Lagu (AJL) ke-23, Anugerah Bintang Popular dan AIM ke-16.
Di sudut yang lain, doktor yang bergadai nyawa siang dan malam menyelamatkan nyawa ribuan manusia jarang diberi penghormatan sebesar itu, malah sering dipersalahkan atas kelemahan dan kecuaian yang berlaku.
Mungkin tidak ramai yang prihatin apabila para doktor dan jururawat sentiasa berada di barisan hadapan setiap kali negara dilanda wabak penyakit yang merungsingkan semua.
Lihat sahaja ketika ini, di saat seluruh dunia bimbang akan penyebaran virus influenza A (H1N1), para doktor berkorban nyawa, menanggung risiko kemungkinan dijangkiti wabak itu, apabila mereka dipertanggungjawabkan dengan tugas memeriksa setiap pelawat yang tiba di pintu masuk utama negara.
Mereka dikerah bertugas siang dan malam semata-mata bagi mengawal penyebaran wabak ini kepada rakyat Malaysia.
Perkara serupa juga berlaku ketika negara diserang virus JE dan virus Nipah. Para doktor dan jururawat jugalah yang bertungkus-lumus menyelamatkan nyawa rakyat Malaysia, sehingga ada di kalangan mereka yang turut dijangkiti virus itu.
Selayaknya para doktor dan jururawat diberi penghormatan yang sebesar-besarnya atas jasa bakti menyelamatkan seluruh warga negara Malaysia tanpa mengira kaum dan ikutan agama daripada dijangkiti penyakit berbahaya ini.
Kecuaian yang mungkin dilakukan oleh sesetengah pengamal perubatan tidak wajar dijadikan alasan untuk memperlekehkan mereka, sehingga seolah-olah segala jasa bakti kepada negara dilupakan begitu sahaja.
Sebagai manusia biasa yang tidak maksum, semua perlu sedar bahawa kekurangan dan kealpaan merupakan sifat semula jadi manusia. Malah yang afdal, segala kelemahan dan kecuaian yang berlaku diganti dengan usaha-usaha penambah baikkan untuk manfaat bersama.
Nabi Muhammad SAW pernah bersabda: ''Semua anak Adam melakukan kesalahan dan sebaik-baik yang melakukan kesalahan adalah orang yang bertaubat, berhenti daripada melakukan kesalahan itu.''
Golongan guru juga sering menerima nasib yang sama. Setiap kali pelajar dihukum kerana kenakalan anak-anak, mereka dihujani dengan pelbagai tohmahan dan kata-kata nista. Masyarakat kelihatan alpa dengan cabaran dunia pendidikan masa kini yang jauh berbeza daripada zaman lalu.
Sering kali dilaporkan berita murid membelasah guru dan tidak kurang juga terdapat laporan-laporan yang melibatkan salah laku guru. Semua ini berlaku kerana faktor persekitaran yang turut menyumbang kepada masalah yang berlaku.
Oleh itu, ungkapan guru umpama lilin, membakar diri untuk kebahagiaan orang lain selayaknya dihayati dengan rasa tanggungjawab bersama. Ini kerana tugas memberi pendidikan tidak hanya terbatas kepada guru di sekolah sepenuhnya.
Ibu bapa juga wajar memainkan peranan sebagai pendidik kepada anak ketika mereka di rumah. Malah jika diteliti, mereka lebih lama berada di rumah berbanding di sekolah yang hanya memakan masa lebih kurang tujuh hingga lapan jam sahaja sehari.
Ibu bapa juga disaran menjadi contoh teladan terbaik kepada anak-anak dengan sentiasa melakukan ketaatan dan kebajikan.
Amalan solat berjemaah bersama seluruh ahli keluarga selain dapat merapatkan hubungan dengan Allah SWT juga mampu menjadi mekanisme terbaik kepada pendidikan anak-anak.
Tulisan ini tidak bermaksud untuk menyatakan isu betul dan salah, sebaliknya marilah kita seluruh warga negara atas prinsip One Malaysia, bersama berganding bahu memperbaiki segala kelemahan dan kekurangan yang berlaku.
Amalan menuding jari menyalahkan orang lain tidak akan memberi apa-apa kebaikan untuk kejayaan bersama. Adalah lebih manis jika cadangan-cadangan penambahbaikkan disalurkan kepada pihak-pihak tertentu agar perkara serupa tidak berulang kembali.
MOHD. ALI MUHAMAD DON
Sumber : Cikgu Malaysia
Posted by Ummi Umar Friday, May 08, 2009 2 comments
Newer Posts Older Posts Home
APA YANG PERLU ANDA TAHU ???
Format Komputer Anda Sendiri
Kira Faraid ( Harta Waris)
Tarikh Lahir Tahun Hijrah
SELAMAT BERTAMU KE WEB KAMI..... AMANAH GURU.... SEGALA PANDANGAN DAN CADANGAN DEMI MEMANTAPKAN LAGI PROFESION PERGURUAN AMATLAH KAMI HARAPKAN DEMI MENCAPAI KEREDHAAN ILAHI......
Pan. Pend Islam SMKT3
Pan. Pend Islam SK Aminudina Baki
Unit Koko SMK Mengkuang
Taman Desa Skudai JB
Taman Tuanku Jaafar N9
LAMAN GURU SUBJEK / JURUSAN
...SemBanG - SemBanG BersaMa UsTaZ MuDa
SePiNgGan NaSi Di KoPiTiAm MeLaNg...
Warna - warni kejohanan sukan tahunan SKMU 2011
Laman Diskusi Dan Tazkirah
Lama Tak Berkongsi Cerita
SK SRI MELOR (DBB1111)
(399) Graf Pencapaian Am 1993-2011
UNIT KAUNSELING SMK PUTRAJAYA PRESINT 8(1)
BARISAN PENULIS AMANAH GURU
►  11/08 - 11/15 (1)
►  11/01 - 11/08 (1)
►  10/04 - 10/11 (2)
►  09/20 - 09/27 (2)
►  08/02 - 08/09 (1)
►  07/26 - 08/02 (1)
►  07/19 - 07/26 (1)
►  06/14 - 06/21 (1)
▼  05/03 - 05/10 (1)
Artis dijulang, doktor dan GURU pula dicemuh
►  04/26 - 05/03 (1)
►  04/12 - 04/19 (1)
►  03/08 - 03/15 (3)
►  02/22 - 03/01 (1)
►  02/08 - 02/15 (1)
►  02/01 - 02/08 (2)
►  01/25 - 02/01 (1)
►  11/19 - 11/26 (3)
Blogger Template Zinfo Designed By Jinsona Design And Coded By Cahaya Biru
Copyright 2009 Amanah Guru.